open-index/open-wikipedia-markdown huggingface dataset:
Kultalevy 1

**Kultalevy 1** on kuvitteellisen Trio Erektus -yhtyeen ainoaksi jäänyt esikoisalbumi vuodelta 1990. Trio Erektus -yhtyeen muodostavat Pirkka-Pekka Peteliuksen ja Aake Kallialan sketsihahmot Rampe ja Naukkis. Levy sisältää huumorimusiikkia, jota esittää Peteliuksen ja Kallialan Pulttibois -sketsisarjasta tutut sketsihahmot kuten Herra 47 ja James Potkukelkka. Peteliusta ja Kallialaa säestää Pedro Hietanen yhtyeineen.

Levy menestyi hyvin ja kohosi Suomen virallisen listan viidennelle sijalle pysyen listalla yhteensä yhdeksän viikon ajan. Kappale ”Sex Machine” oli parhaimmillaan Suomen radioiden kuudenneksi soitetuin. Albumi ylitti kultalevyrajan jo vuonna 1990 ja sitä on myyty yhteensä 32 720 kappaletta vuoteen 2013 mennessä.

## Kappaleet
Kaikki kappaleet sovittanut Pedro Hietanen.
### A-puoli
# Trio Erektus:  
# Heikki ja Kaija yhtyeineen: 
# Hra-47-sextetti: 
# Luostho Duo: 
# Sinipunaruusut-orkesteri: 

### B-puoli
# Apuva-kvintetti: 
# Trio Erektus: 
# Leo & Marko ja Lahkon Veljet: 
# Como Esta-combo: 
# Yrpä ja Illu & Peukaloiset: 

## Kokoonpano
### Muusikot
* Pirkka-Pekka Petelius – laulu
* Aake Kalliala – laulu
* Pedro Hietanen – urut (1–2, 7); urkusoolo (1), komppikone (1, 7), piano (3), syntetisaattorit (7)
* Hannu Lemola – rummut (1–3, 7)
* Harri Merilahti – bassokitara (1–3, 6–7, 10)  
* Janne Louhivuori – sähkökitarat
* Markku Johansson – trumpetti (2–3)
* Tom Bildo – vetopasuuna (1–3)
* Mongo Aaltonen – bongorummut (1), guiro (1)
* Jari Lappalainen – viulu (5)

* Muusikot soittavat ainakin edellä mainituilla kappaleilla.

### Tuotanto
* Pedro Hietanen (o.s. Marketta Jaala) – tuottaja
* Risto Hemmi – äänitys ja miksaus (Finnvox-studiot)
* Pauli Saastamoinen – masterointi (Finnvox-studiot)
* Mika Jussila – kaiverrus (Finnvox-studiot)
* Juha-Pekka Laakio – valokuvat ja kansi

## Lähteet

## Aiheesta muualla
* Albumi Discogs-verkkosivustolla
*
Argentiinan Grand Prix 1955

**Argentiinan Grand Prix 1955** oli Formula 1 -sarjan osakilpailu, joka ajettiin 16. tammikuuta 1955 Autódromo Oscar Alfredo Gálvez -radalla. Kilpailu oli kauden avauskilpailu, ja sen voitti Juan Manuel Fangio.

## Tulokset

## Muuta
* Paalupaikka: José Froilán González &ndash; 1.43,1
* Nopein kierros: Juan Manuel Fangio &ndash; 1.48,3
* Kilpailu ajettiin todella kuumissa olosuhteissa, noin 40&nbsp;°C. Tämä ennätys on sittemmin rikottu kahdesti: Yhdysvaltain Grand Prix'ssa 1984 ja Bahrainin Grand Prix'ssa 2005.

## Lähteet
Friedrich Heinrich Jacobi

**Friedrich Heinrich Jacobi** (25. tammikuuta 1743 Düsseldorf – 10. maaliskuuta 1819 München) oli saksalainen filosofi, joka kehitti termin 'nihilismi' ja esitti sen olevan perussyy valistuksen ja kantilaisuuden epäonnistumiseen. Spekulatiivisen järjenkäytön sijaan hän puhui uskon (*Glaube*) ja ilmoituksen puolesta. Hänelle ilmoitus oli kuitenkin uskonnollisen sijasta rationaalinen käsite.

Näin Jacobi voidaan nähdä edelläkävijänä niille nykyajan filosofeille, jotka kritisoivat filosofiaa relativismista ja vaarallisena uskolle.

## Teoksia
* *Edward Allwill's Briefsammlung* (1776)
* *Woldemar* (1779)
* *Briefe über die Lehre Spinozas* (1785, toinen laajennettu painos 1789)
* *David Hume Über den Glauben, oder Idealismus und Realismus* (1787)
* *Sendschreiben an Fichte* (1799)
* *Uber das Unternehmen des Kriticismus, die Vernunft zu Verstande zu bringen* (1801)
* *Von den göttlichen Dingen und ihrer Offenbarung* (1811)

## Aiheesta muualla
* Internet Encyclopedia of Philosophy: Friedrich Heinrich Jacobi 
* Stanford Encyclopedia of Philosophy: Friedrich Heinrich Jacobi
Karl Kling

**Karl Kling** (16. syyskuuta 1910 Gießen, Hessen, Saksa – 18. maaliskuuta 2003 Gaienhofen, Baden-Württemberg, Saksa) oli saksalainen autourheilija. Hän osallistui yhteensä yhteentoista Formula 1:n MM-osakilpailuun voittamatta niistä yhtään. Hän kuitenkin sijoittui heti ensimmäisessä kilpailussaan toiseksi. MM-pisteitä hän saavutti 17.

## Formula 1
### 1954

Formula 1 -kausi 1954 oli ensimmäinen F1:n MM-kausi, jolla Kling oli mukana. Hän ajoi Daimler-Benz AG -tallissa Mercedes-Benzin W196-autoa.

Ranskan Grand Prix oli ensimmäinen kilpailu, johon Kling osallistui. Aika-ajoissa hän selviytyi toiseen lähtöruutuun. Kilpailussa maaliin tullessa hän onnistui pitämään tuon sijoituksen. Eroa voittaneeseen Juan Manuel Fangioon oli vain 0,1 sekuntia. Kling sai toisesta sijastaan kuusi MM-pistettä.

Britannian Grand Prix'hin hän lähti kuudennesta lähtöruudusta. Maaliin hän ajoi yhden sijan hävinneenä, seitsemäntenä. Eroa voittoon ajaneeseen José Froilán Gonzálezin oli kolme kierrosta.

Saksan Grand Prix'ssa Kling teki suurimman nousunsa. Lähtöruutu oli kaikkein viimeinen, 23:s. Maaliin hän kuitenkin onnistui ajamaan neljäntenä. Neljännestä sijasta saadun kolmen pisteen lisäksi hän ajoi nopeimman kierroksen, josta hän sai vielä yhden pisteen. Pisteitä hän sai kilpailusta siten yhteensä neljä. Klingin nousua joukon hänniltä pisteille avusti kymmenen auton keskeytys. Kilpailua tosin varjosti Onofre Marimónin kuolema edellisen päivän harjoituksissa.

Sveitsin ja Italian Grand Prix't päätyivät Klingin osalta keskeytyksiin. Sveitsin kilpailuun hän lähti ruudusta viisi ja Italian kilpailuun ruudusta neljä. Kauden päättäneessä Espanjan Grand Prix'ssa Kling onnistui nousemaan lähtöruudusta 12 pisteille viidenneksi. Kilpailusta hän sai kaksi MM-pistettä.

Kauden loputtua Klingillä oli pisteitä yhteensä 12 ja hän sijoittui kuljettajien MM-pistetaulukossa sijalle viisi.

### 1955

Kaudella 1955 Kling jatkoi samassa tallissa kuin edelliselläkin kaudella.

Kauden ensimmäisessä kilpailussa, Argentiinan Grand Prix'ssa, Kling sijoittui neljänneksi, mutta hän jakoi sijoituksen Hans Herrmannin ja Stirling Mossin kanssa. Jokainen heistä sai sijoituksesta yhden MM-pisteen.

Belgiassa ja Hollannissa Kling joutui keskeyttämään, kuten myös kauden päättäneessä Italian Grand Prix'ssa. Hollannin ja Italian GP:ihin Kling lähti ruudusta kolme. Britannian Grand Prix oli Klingille tulosten perusteella kauden kohokohta. Neljännestä ruudusta kilpailuun lähtenyt Kling onnistui sijoittumaan kolmanneksi. Sijoituksestaan hän sai neljä MM-pistettä.

Kauden päätteeksi Klingille oli kertynyt pisteitä viisi ja hän sijoittui kuljettajien MM-pistetaulukossa sijalle 11.

## Formula 1 -tulokset

; Huomioita

## Lähteet

## Aiheesta muualla
* StatsF1.com – Karl Kling
Karl Leonhard Reinhold

**Karl Leonhard Reinhold** (26. lokakuuta 1757 Wien – 10. huhtikuuta 1823 Kiel) oli itävaltalainen filosofi. Hän syntyi Wienissä. Neljätoistavuotiaana hän aloitti opinnot Pyhän Annan jesuiittakoulussa, ja 1773 hän vaihtoi vastaavaan Pyhän Barnabaan kouluun. 1783 hän kyllästyi luostarielämään ja muutti Pohjois-Saksaan, asettuen Weimariin. Siellä hän toimitti *Der Teutsche Merkur* -kirjallisuusjulkaisua yhdessä Christoph Martin Wielandin kanssa. Myöhemmin hänestä tuli tämän vävy.

*Der Teutsche Merkurissa* hän julkaisi vuosina 1786–87 kirjeensä kantilaisesta filosofiasta. Se teki Kantin filosofian tunnetuksi suuremmalle yleisölle. Tämän seurauksena Reinhold sai kutsun opettajaksi Jenan yliopistoon. Hän opetti siellä vuosina 1787–1794. 

Vuonna 1789 hän julkaisi pääteoksensa *Versuch einer neuen Theorie des menschlichen Vorstellungsvermögens*, jossa hän pyrki yksinkertaistamaan kantilaista teoriaa ja tekemään siitä yhdenmukaisemman. Myöhemmin hän sai vaikutteita Fichteltä ja uskonnollisten tunteiden perusteella Jacobilta ja Bardililta. Hänen maineensa perustuu kuitenkin kokonaan aiempiin teoksiin, joissa hän kutsui filosofiaansa "elementaarifilosofiaksi".

Vuonna 1794 Reinhold otti vastaan viran Kielin yliopistossa. Hän opetti siellä kuolemaansa vuoteen 1823 saakka.

## Teoksia
* *Briefe über die Kantische Philosophie* ("Kirjeitä kantilaisesta filosofiasta", 1786–87)
* *Versuch einer neuen Theorie des menschlichen Vorstellungsvermögens* ("Yritys uudesta teoriasta koskien ihmisen kuvittelukykyä", 1789)
* *Fundament des philosophischen Wissens* ("Filosofisen tiedon perusta", 1791)

## Lähteet
Palmsköldin katkelma

**Palmsköldin katkelma** eli **Palmsköldin palanen** on katkelma vuodelta 1448 peräisin olevasta Suomessa käytetystä latinankielisestä
messukirjasta. Katkelma sisältää Turun piispain luettelon piispa Henrikistä eteenpäin.

Samalta ajalta säilyneitä kirjoja ovat myös tunnetumpi Turun tuomiokirkon Mustakirja ja lakikirja Codex Aboensis.

## Katso myös
* *[[Missale Aboense]]*
* *[[Codex Aboensis]]*
* *[[Graduale Aboense]]*
* *[[Manuale Aboense]]*
* Turun tuomiokirkon Mustakirja
* Aitolahden koodeksi

## Lähteet

## Aiheesta muualla
* Palmsköldin katkelma on julkaistu latinaksi teoksessa: Aarno Maliniemi: Xenia Ruuthiana, Suomen kirkkohistoriallisen Seuran Toimituksia XLVII, Helsinki 1945. s. 385–391 ja myös eripainoksena.
Prinsessapäiväkirjat

**Prinsessapäiväkirjat** on Meg Cabotin kirjoittama nuortenkirjasarja. Garry Marshall on ohjannut kaksi kirjoihin pohjautuvaa elokuvaa, joissa päähenkilöä näyttelee Anne Hathaway. Mia Thermopolis on tavallinen koulutyttö San Franciscosta aina siihen päivään asti kun saa tietää, että on Genovian ruhtinaskunnan prinsessa. Kaikki muuttuu silmänräpäyksessä ja ennen mieluiten syrjään vetäytynyt Mia joutuukin nyt parrasvaloihin. Itseluottamus tosin on edelleen nollassa. Samoin kuin tyyli, hienostuneisuus ja muut prinsessalle tärkeät ominaisuudet.

## Kirjat

:1) Prinsessapäiväkirjat (*The Princess Diaries*, 2000)
:2) Prinsessa parrasvaloissa (*Princess in the Spotlight*, 2001)
:3) Rakastunut prinsessa (*Princess in Love*, 2002)
:4) Prinsessa ja koko valtakunta (*Princess in Waiting*, 2003
:4½) *Project Princess* (2003)
:5) Prinsessa pukeutuu pinkkiin (*Princess in Pink*, 2004)
:6) Prinsessatreenit (*Princess in Training*, 2005)
:6½) *The Princess Present* (2004)
:7)  Bileprinsessa (*Party Princess*, 2006)
:7½) *Sweet Sixteen Princess* (2006)
:7¾) *Valentine Princess* (2006)
:8) Prinsessa hermoromahduksen partaalla (*Princess on the Brink*, 2007)
:9) Prinsessa Mia (*Princess Mia*, 2008)
:10) Ikuisesti prinsessa (*Forever Princess*, 2008)
:11) *Royal Wedding* (2015)
:12)  *The Quarantine Princess Diaries* (2023)

Erikoisteokset:
* Prinsessatunnit (*Princess Lessons*, 2003)
* *Perfect Princess* (2004)
* *Holiday Princess* (2005)

## Elokuvat

Prinsessapäiväkirjat-elokuva (*The Princess Diaries*) ilmestyi vuonna 2001, ja se pohjautuu löyhästi ensimmäisiin kirjoihin. Siinä Mia saa kuulla olevansa prinsessa ja hän käy prinsessatunneilla.

Prinsessapäiväkirjat 2 (*The Princess Diaries 2: The Royal Engagement*) ilmestyi vuonna 2004. Elokuva on itsenäinen jatko-osa eikä se pohjaudu mihinkään kirjoista. Päästäkseen Genovian kuningattareksi Mian pitäisi löytää itselleen puoliso 30 päivässä, ja selviytyä lordi Nicholaksen ja hänen setänsä yrityksestä anastaa Genovian valtaistuin. Molempien elokuvien pääosissa nähdään Anne Hathaway ja Julie Andrews. Elokuvat on ohjannut Garry Marshall.

## Aiheesta muualla

* Tietoa Meg Cabotin sivuilla 
* 
*
Laplace-muunnos

**Laplace-muunnos** (Laplacen muunnos) on eräs yleisimmin käytetyistä integraalimuunnoksista. Muunnoksella on käytännön sovelluksia monilla fysiikan osa-alueilla, erityisesti elektroniikassa sekä matematiikassa todennäköisyyslaskennassa. Laplace-muunnosta voidaan käyttää myös differentiaaliyhtälöiden alkuarvotehtävien ratkaisemiseen.

Mielivaltaisen funktion f(t), joka on määritelty kaikilla t>0, Laplace-muunnos määritellään integraalina:

:F(s) = \mathcal{L}\{f(t)\} = \int_{0^-}^{\infty}e^{-st}f(t)dt,

missä 0- = \lim_{\epsilon \rightarrow +0} -\epsilon. Joskus käytetään myös kaksipuolista muotoa:

:\mathcal{L}\{f(t)\} = \int_{-\infty}^{\infty} e^{-st}f(t)dt

Yleisessä tapauksessa muunnoksen argumentti s on kompleksiluku: s = \sigma_1 + i\sigma_2, missä i on imaginääriyksikkö ja \sigma_1, \sigma_2 \in \mathbb{R}. Laplace-muunnoksen käänteismuunnos tunnetaan **Bromwichin integraalina**. Se on kompleksinen integraali:

:f(t) = \mathcal{L}^{-1}\{F(s)\} = \frac{1}{2 \pi i} \int_{ \gamma - i\infty}^{ \gamma + i\infty} e^{st} F(s)ds

## Laplace-muunnoksen ominaisuuksia
*Laplace-muunnos on selvästi lineaarinen:

:\mathcal{L}\{af(t) + bg(t)\} = aF(s) + bG(s)

*Kahden funktion konvoluution Laplace-muunnos:

:\mathcal{L}\{f(t) * g(t)\} = F(s)G(s)

*Signaalinkäsittelyssä käytännöllinen on **alku- ja loppuarvoteoreema**:

:\lim_{t \rightarrow 0} f(t)= \lim_{s \rightarrow \infty} sF(s)

:\lim_{s \rightarrow 0} sF(s)= \lim_{t \rightarrow \infty} f(t)

*Erityisen kiintoisa on funktion **derivaatan Laplace-muunnos**:

:\mathcal{L}\{\frac{df}{dt}\} = s\mathcal{L}\{f(t)\}-f(0)

Tämän ominaisuuden avulla differentiaaliyhtälö voidaan muuttaa algebralliseksi yhtälöksi, jonka ratkaiseminen on tyypillisesti paljon differentiaaliyhtälöä yksinkertaisempaa.

Yleensä on Laplace-muunnosta käytettäessä kätevää käyttää valmiita muunnoskaavoja, joita on taulukoitu erilaisille funktioille. Seuraavassa on keskeisimpiä:,

## Katso myös
*Fourier'n muunnos
*Mellinin muunnos

## Lähteet

## Kirjallisuutta
* 
* 

## Aiheesta muualla
*Laplace- ja Fourier-muunnoksia online  
*Luettelo funktioiden Laplace-muunnoksista ja käänteismuunnoksista 
*Toinen luettelo eri funktioiden Laplace-muunnoksista
Umberto Maglioli

**Umberto Maglioli** (5. kesäkuuta 1928 Bioglio, Italia – 7. helmikuuta 1999 Monza, Italia) oli italialainen Formula 1 -kuljettaja. Hän osallistui yhdeksään Grand Prix -kilpailuun ja saavutti yhden palkintosijoituksen ja 3,33 MM-pistettä. Aiemmin mainittujen kilpailuiden lisäksi Maglioli osallistui Saksan Grand Prix'hin 1957, missä kilpailun järjestäjät päättivät ajattaa kilpailussa sekä Formula 1 että Formula 2 -autoja. Formula 2 -autoja ei kuitenkaan laskettu F1-sarjan pisteisiin. Koska Maglioli ajoi Formula 2 -autoa, ei kilpailua hänen osaltaan voida joidenkin lähteiden mukaan laskea F1-kilpailuksi.

## Formula 1 -tulokset

 = Jaettu auto.

## Lähteet
Silja (nimi)

**Silja** on suomalainen naisen etunimi. Siljan nimipäivä on 22. marraskuuta. Marraskuuhun 2025 mennessä on Digi- ja väestötietoviraston tietojen mukaan 8&nbsp;173 henkilöä saanut etunimekseen Silja, kaikki ovat naisia.

Alkuperältään nimi on Cecilian kansanomainen lyhentymä, joka perustuu nimen vanhaan ääntämistapaan ”Sesílja”. Vastaava nimimuoto esiintyy myös viron ja friisin kielissä. F. E. Sillanpään vuonna 1931 ilmestynyt romaani *[[Nuorena nukkunut]]* kasvatti nimen suosiota.

## Tunnettuja Siljoja
*Silja Ahonen (s. 1988), rytminen voimistelija
*Silja Andersson (s. 2003), seiväshyppääjä
*Silja Collin (s. 2006), salibandyn pelaaja
*Silja Dögg Gunnarsdóttir (s. 1973), islantilainen poliitikko
*Silja Eskelinen (s. 1993), salibandyn pelaaja
*Silja Frost, o.s. *Lehtinen* (s. 1995), kilpapurjehtija ja maailmanmestari
*Silja Hiidenheimo, kirjankustantaja ja kustannustoimittaja, Teos-kustantamon perustaja
*Silja Hiironniemi (s. 1951), varatuomari, virkamies ja Alavuden ent. kaupunginjohtaja
*Silja Jaatinen (s. 2002), jalkapalloilija
*Silja Järventausta (s. 19797), runoilija
*Silja Kanerva (s. 1985), kilpapurjehtija ja maailmanmestari
*Silja Kautonen (s. 1956), pikajuoksija
*Silja Kejonen (s. 1978), runoilija ja kuvataiteilija
*Silja Keränen (s. 1983), diplomi-insinööri ja vihreä poliitikko
*Silja Kiehelä (s. 1968), lastenkirjailija
*Silja Koskinen (s. 2004), alppihiihtäjä
*Silja Kosonen (s. 2002), moukarinheittäjä
*Silja Känsäkoski (s. 1997), uimari
*Silja-Elisa Laitonen (s. 1988), poliisi ja kirjailija
*Silja Liukkonen (s. 1989), kirjailija ja kuvataiteilija
*Silja Mäki (s. 1970), psykoterapeutti, opettaja ja kirjailija
*Silja Paavola (s. 1956), Suomen lähi- ja perushoitajaliitto SuPerin puheenjohtaja 
*Silja Rantanen (s. 1955), taidemaalari
*Silja Borgarsdóttir Sandelin (s. 1985), käsipalloilija ja RKP:n poliitikko
*Silja Seppälä (1933–2002), pituushyppääjä
*Silja Sillanpää (s. 1975), kirjailija ja televisioesiintyjä
*Silja Syrjälä (s. 1998), pesäpalloilija
*Silja Tarvonen (s. 1985), hiihtäjä ja suunnistaja
*Silja Tuominen (s. 1999), jalkapalloilija
*Silja Viita (s. 2001), koripalloilija
*Silja Vuorikuru (s. 1977), kirjallisuudentutkija ja tietokirjailija

## Kuvitteellisia Siljoja
*Silja, F. E. Sillanpään romaanin *[[Nuorena nukkunut]]* (1931) nimihenkilö
*Silja, rikoskomisario Sakari Koskisen pojan Antin tyttöystävä Seppo Jokisen rikoskirjallisuudessa
* Silja Hickley (o.s. Salin), Salatut elämät -televisiosarjan henkilö vuosina 1999–2001
*Silja Taskinen, Maria Kallion kollega Jyrki Taskisen tytär Leena Lehtolaisen rikoskirjallisuudessa
*Silja, toinen päähenkilö Maria Veijalaisen elokuvassa Diva of Finland

* Silja Ollila, Sonja Ollilan pikkusisko tv-sarjassa *[[Uusi päivä]]*

## Nimen muita käyttöyhteyksiä

* Silja Line, Tallink Silja Oy:n laivojen markkinointinimi, joka esiintyy myös laivojen nimissä:
** M/S Silja Europa
** M/S Silja Festival
** M/S Silja Serenade
** M/S Silja Star
** M/S Silja Symphony

## Lähteet
Jermak (jäänmurtaja)

**Jermak** oli venäläinen jäänmurtaja, jonka sanottiin olleen ensimmäinen todellinen jäänmurtaja. Se laskettiin vesille vuonna 1898 ja se teki matkan Huippuvuorille vuonna 1899. Alus rakennettiin vara-amiraali Stepan Makarovin valvonnassa. Nimensä se sai Siperiassa vaikuttaneen atamaani Jermak Timofejevitšin mukaan.

Alus oli hiilipolttoinen ja sen alkuperäinen koneteho oli 10&nbsp;000 hevosvoimaa, josta 2&nbsp;500 hv keulakoneella. Aluksen keulakone ja keulapotkuri poistettiin 1920-luvun alussa sen osoittauduttua väärin suunnitelluksi, jolloin kokonaistehoksi jäi 7&nbsp;500 hevosvoimaa.

Jermak kuului ensimmäisessä maailmansodassa Pietari Suuren merilinnoituksen merivartiostoon. Suomalaisten sukellusvene Vetehinen yritti muutamaan otteeseen upottaa Jermakin talvisodassa.

*Jermak*  romutettiin kaikessa hiljaisuudessa 1960-luvun aikana; vielä silloin ei sen historiallista arvoa täysin ymmärretty, vaan tämän vanhan tsaarinaikaisen monet historialliset avustustyöt tehneen jos sotatoimissakin merkittävää osaa näytelleen aluksen tunteetonta hävittämistä pidettiin *"edistyksenä"*

*Jermak*ista ehdittiin tehdä 70-luvun alussa dokumenttielokuva jossa alusta esitti ulkoisesti lähes samanlainen alun perin suomalainen jäänmurtaja *Sibirjakov* (ex *[[jäänmurtaja Jääkarhu|Jääkarhu]]*).

Venäläisillä on nykyäänkin samaa nimeä käyttävä jäänmurtaja, Jermak (28,3 MW, rakennettu Wärtsilän Helsingin telakalla 1974), josta Suomi-Filmi on tehnyt lyhytelokuvan.

## Lähteet

## Aiheesta muualla

* Jäämeren suuri murhenäytelmä 1937-38, Suomen Kuvalehti, 26.11.1938, nro 47, s. 30, Kansalliskirjaston digitaaliset aineistot
Flickr

**Flickr** on valokuvien ja videoiden jakamiseen erikoistunut yhteisöpalvelusivusto, joka perustettiin helmikuussa 2004. Sivustolla voi jakaa omia kuviaan ja videoita, ja arvostella muiden. Flickrin mukaan sivustolla oli viisi miljardia kuvaa syyskuussa 2010.

Flickr:ssä on mahdollista hakea ja luokitella kuvia folksonomisesti ja sivusto tarjoaa ilmaiseksi mahdollisuuden ladata palveluun 100 megatavua kuvia kuukaudessa. Ilmaisten käyttäjien toimintoja on monilla tavoin rajoitettu, esimerkiksi käyttäjän kuvasivulla näkyy vain 200 viimeksi ladattua kuvaa. Loputkin säilyvät Flickr:ssä, mutta niitä pääsee katsomaan vain suoran, kuvaan vievän linkin kautta. Vuosimaksun maksaneet käyttäjät voivat ladata Flickriin rajattoman määrän kuvia. Kuvien on kuitenkin oltava alle 10 megatavun kokoisia. Flickr on mainittu yhtenä esimerkkinä Web 2.0:sta.

Saksassa, Singaporessa, Hongkongissa ja Etelä-Koreassa näkyvät vain turvallisiksi määritellyt kuvat. 

## Historia

Flickrin perusti kanadalainen Ludicorp Research and Development Ltd. Yhtiön olivat perustaneet Stewart Butterfield ja Caterina Fake Game Neverending -MMORPG-pelin kehittämistä varten. Vuonna 2005 Yahoo! osti sivuston. Kaupan hintaa ei julkaistu. Myöhemmin Verizon osti Yahoon Internet-toiminnot. Vuonna 2018 Flickr siirtyi kilpailevan yrityksen SmugMug haltuun.

## Lähteet

## Aiheesta muualla

* Flickr 
* Flickr's Digest
Erkki Moisander

**Erkki Tarmo Olavi Moisander** (s. 8. elokuuta 1953 Varkaus) on suomalainen yritysjohtaja ja entinen LähiTapiola-ryhmän pääjohtaja. Vuosina 1987–1997 Moisander toimi Kera Oyj:n toimitus- tai varatoimitusjohtajana ja 1983–1987 kokoomuksen kansanedustajana Kuopion läänin vaalipiiristä.

## Koulutus ja luottamustoimet
Erkki Moisander on koulutukseltaan ekonomi. Hän toimi opiskeluaikanaan 1970-luvun alkupuolella Kuopion kauppaopiskelijat ry:n toiminnanjohtajana sekä myöhemmin Helsingin kauppakorkeakoulun ylioppilaskunnan hallituksen puheenjohtajana vuosina 1979–1980.

Moisander oli kokoomuksen kansanedustajana Kuopion läänin vaalipiiristä vuosina 1983–1987. Hän toimi Kuopion kaupunginvaltuutettuna vuodesta 1981 vuoteen 2007 ja oli ennen luottamustehtävistä pois siirtymistään Kuopion Kokoomuksen valtuustoryhmän puheenjohtaja ja kaupunginhallituksen toinen varapuheenjohtaja.

## Työura
*Savon Yrittäjien toimitusjohtaja 1980–1981.
*Fennia Vakuutuksen Itä- ja Keski-Suomen aluejohtaja 1981–1987.
*Kera Oyj:n toimitus- tai varatoimitusjohtajana vuosina 1987–1997. 
*Kerox Oy / VPG Finland Oy (lemmikkieläinruokatuottaja) toimitusjohtajana vuodet 1997–2000. 
*Konsulttiyritys Advisory Housen omistaja-toimitusjohtaja vuodesta 2000 sekä venevalmistaja Tristan Boats Oy:n omistaja-toimitusjohtaja vuodesta 2003. Moisander on sittemmin myynyt suurimman osan omistuksistaan pois.
*Pyrki kesällä 2006 Varkauden kaupunginjohtajaksi, mutta ei tullut valituksi.

Moisander valittiin 29. marraskuuta 2006 Lähivakuutus-ryhmän toimitusjohtajaksi. Hän siirtyi yhtiöön 1. toukokuuta 2007 ja aloitti toimitusjohtajana 1. kesäkuuta, kun edellinen toimitusjohtaja Harri Kainulainen jäi eläkkeelle. Vuosina 2013–2019 Moisander toimi yhdistyneen finanssiryhmä LähiTapiolan pääjohtajana. Hän jäi tehtävästä eläkkeelle vuoden 2019 lopussa.

## Lähteet

## Aiheesta muualla
* 
*Puustinen, Terho: "Pienyrittäjä loikkaa vakuutuspomoksi". Talouselämä, 28.5.2007. 
*Erkki Moisander Lähitapiola.fi
Virtuaaliyliopisto

**Virtuaaliyliopisto** on organisaatio, joka tarjoaa korkeakoulutusta sähköisten välineiden, kuten tietokoneen välityksellä. Jotkut näistä organisaatioista ovat löyhästi yhteistyössä toimivien yliopistojen, instituuttien ja laitosten muodostamia kokonaisuuksia, joissa tarjotaan tiettyjä kursseja Internetin, television ja muun median välityksellä. Toiset virtuaaliyliopistot ovat yksittäisiä organisaatioita, jotka on nimetty virtuaalisiksi koska niiden toiminta sijoittuu pääasiallisesti Internetiin eikä niillä ole olemassa fyysistä opetuspaikkaa. Monet perinteiset yliopistot ovat perustaneet toimintansa ohelle oman virtuaaliyliopistonsa.
## Katso myös
* Suomen virtuaaliyliopisto

## Lähteet
* 
* 
*
Roger van Hamburg

**Roger van Hamburg** (s. 5. huhtikuuta 1954 Cardón, Venezuela) on alankomaalainen uimari. Hän edusti Alankomaita Münchenin kesäolympialaisissa 1972. Siellä hän karsiutui 400 metrin vapaauinnin alkuerissä oltuaan 19:nneksi nopein. Lisäksi hän osallistui Alankomaiden joukkueen jäsenenä 4&nbsp;×&nbsp;100 metrin ja 4&nbsp;×&nbsp;200 metrin vapaauintiviesteihin ja ui niissä kolmannen osuuden, mutta joukkue karsiutui alkuerissä. Uintiuransa jälkeen van Hamburg perusti uimakoulun Sydneyn lähelle Australiaan.

## Lähteet
Roger Loyer

**Roger Loyer** (5. elokuuta 1907 – 24. maaliskuuta 1988) oli ranskalainen Formula 1 -kuljettaja. Hän osallistui vain yhteen Grand Prix -kilpailuun, jonka keskeytti eikä hän kerännyt yhtään pistettä.

## Formula 1 -tulokset

## Lähteet
Lego Star Wars II: The Original Trilogy

**Lego Star Wars II: The Original Trilogy** on Traveller’s Talesin kehittämä ja LucasArtsin julkaisema toimintaseikkailupeli. Peli on julkaistu vuonna  Game Boy Advance, Nintendo DS, Nintendo GameCube, PlayStation 2, Windows, Xbox ja Xbox 360 -alustoille.

Peli jatkaa edeltävänä vuotena ilmestyneen ja yllättäen kassamenestykseksi osoittautuneen *[[Lego Star Wars: The Video Game]]n* jalanjäljissä. 
Peli perustuu George Lucasin luomaan *[[Tähtien sota]]* -elokuvasarjaan. 

## Juoni

Peli seuraa alkuperäisen Tähtien sota -trilogian tarinaa esikuviaan muistuttavien lego-minihahmojen näyttelemänä. Tehtävänä on kulkea koko tarina läpi ja kerätä kolikoita klassisten tasohyppelypelien tyyliin. Matkan aikana pelaaja joutuu myös rakentamaan lukuisia legorakennelmia, kuten siltoja ja koneistoja. Uutta pelissä on esimerkiksi käsin rakennettavat lego-rakennelmat, jotka olisi ensimmäisessä Lego Star Warsissa joutunut rakentamaan vain "Voiman" avulla. Toinen uusi ominaisuus on kultaiset palikat, joita saa keräämällä kaikki Minikit-kanisterit tietyssä kentässä, täyttämällä kentän True Jedi -mittarin tarina- ja vapaa peli -muodoissa, ja läpäisemällä kentän tarinamuodossa. Jokaiseen kenttään on myös piilotettu Power Brick (voimapalikka), joita keräämällä saat avattua ostettavia ekstroja. Pelissä on myös ensimmäistä kertaa hahmonluontitila, jossa pelaaja voi luoda omat hahmot yhdistelemällä varsinaisten hahmojen osia keskenään.

## Pelimuodot
* Story (*Tarina*): Tämä on ensimmäinen pelattava pelimuoto. Läpäise kenttä tietyillä hahmoilla elokuvan juonen mukaisesti.

* Free Play (*Vapaapeli*): Voit palata läpäisemääsi kenttään keräämään kaikki minikit-kanisterit ja löytämään punainen voimapalikka.

* Superstory (*Supertarina*): Pelaajan pitää läpäistä episodin kaikki kentät alle tunnissa ja kerätä vähintään 100 000 legonuppia.

* Character Bonus (*Hahmobonus*): Viidessä minuutissa pelaajan pitää kerätä miljoona legonuppia.

* Minikit Bonus (*Pienoismallibonus*): Viidessä minuutissa pelaajan pitää kerätä miljoona legonuppia minikit-pienoismallien avulla.

* Bounty Hunter Missions (*Palkkionmetsästäjätehtävät*): Kun pelaaja on ostanut kaikki palkkiometsästäjahahmot (ne hahmot, jotka pystyvät käyttämään lämpöräjähteitä), kymmenen palkkionmetsästäjätehtävää aukeavat. Näissä pelaajan pitää löytää tietty hahmo tietystä kentästä kolmessa minuutissa.

## Katso myös
* Lego Star Wars: The Complete Saga

## Aiheesta muualla
* 
* Pelin viralliset nettisivut 
* Lego Star Wars II: The Original Trilogy Jedipediassa
Time (Pink Floydin kappale)

**Time** on brittiläisen progressiivisen rockin yhtyeen Pink Floydin vuoden 1973 menestysalbumin *[[The Dark Side of the Moon|The Dark Side of the Moonin]]* neljäs kappale. Kappale julkaistiin myös singlenä vuonna 1974.

"Time" on albumin ainut kappale, jossa kaikki yhtyeen jäsenet on merkitty osallisina kappaleen tekoon. Se tunnetaan varsinkin sen alun takia, jossa kellot ja erilaiset hälyttimet soivat samaan aikaan, tämä oli teknikon Alan Parsonsin äänen testaus, jota ei ollut alun perin tarkoitettu albumille. Kappale tunnetaan myös kitaristi David Gilmourin kitarasoolosta. Kappale kertoo ilmiöstä, jolloin aika tuntuu kuluvan sitä nopeammin mitä enemmän ikää karttuu, mikä usein johtaa jonkinlaiseen epätoivoon tajuttaessa aikaisempien mahdollisuuksien laiminlyönnit.

Tammikuussa 2022 *[[Helsingin Sanomat]]* pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Time” ylsi kyselyn kokonaistuloksissa sijalle 84.

## Breathe reprise

"Time"-kappaleen lopun jälkeen tulee osio, jota kutsutaan nimellä "Breathe reprise", sillä se on sidoksissa kappaleeseen "Breathe", joka on myös albumilla *Dark Side of the Moon* (albumin toinen kappale). Pink Floyd on esittänyt "Breathe" ja "Breathe reprisen" peräkkäin livealbumilla ja DVD:llä *[[Pulse (albumi)|P*U*L*S*E]]*, yhtye myös esitti nämä yhdessä Live 8 -tapahtumassa 2005.

## Kokoonpano
* David Gilmour – laulu, kitara
* Richard Wright – laulu, koskettimet
* Roger Waters – basso
* Nick Mason – rummut ja lyömäsoittimet

+

* Lesley Duncan, Doris Troy, Barry St. John, Liza Strike – taustalaulu

### Breathe Reprise
* David Gilmour – laulu, kitara
* Richard Wright – koskettimet, taustalaulu
* Roger Waters – basso, taustalaulu
* Nick Mason – rummut ja lyömäsoittimet

## Triviaa
*"Timen" kellontikitystehoste on Watersin tekemä, jonka hän tekee bassollaan niin, että hän soittaa D- ja G-kieliä kellon tahdissa pitäen toista kättään kaikkien neljän kielen päällä saadakseen tämän tehosteen. Tämän voi nähdä muun muassa hänen omassa kiertuetallenteessaan *Roger Waters Live – In the Flesh*.

## Lähteet
Vaasan Pallo-Veikot

**Vaasan Pallo-Veikot** on Vaasassa Palosaaren kaupunginosassa toimiva palloilun erikoisseura. Seuran lajeihin kuuluvat jalkapallo ja jääpallo. Seura perustettiin 29. lokakuuta 1931.

Seura osallistui edustusjoukkueellaan jalkapallon viralliseen sarjapelaamiseen kymmenen vuoden tauon jälkeen vuonna 2016, aloittaen uuden tulemisensa Vaasan piirin Kutosessa. Paluu kentille oli onnistunut ja sijoitus Kutosessa oli 3. Kaudella 2017 VPV pelasi Vaasan piirin Vitosessa sarjamuutosten takia ja voitti sarjan. Kaudelle 2018 VPV nousi siis Neloseen ja ennen kauden alkua FC Jukola luovutti paikkansa Kolmosessa ja VPV sai tämän paikan pelaajien siirtyessä Jukolasta VPV:n riveihin. Kaudella 2018 VPV pelasi siis Vaasan piirin Kolmosessa ja sijoittui lopulta sijalle 8. Kaudella 2023 VPV pelaa edelleen Kolmosessa jo kuudetta kautta peräkkäin.

Ennen 10 vuoden taukoa VPV osallistui edellisen kerran piirin sarjoihin vuonna 2006, jolloin se pelasi Vaasan ja Keski-Pohjanmaan piirien yhdistetyssä Kolmosessa. VPV:n tähtihetki sijoittui kaudelle 1945, kun se pelasi yhden vuoden Mestaruussarjassa eli Suomen pääsarjatasolla . Kausi olikin vaasalaisen jalkapallon unelmakausi, sillä myös Vasa IFK ja Vaasan Palloseura pelasivat Mestaruussarjassa . Vaasan Pallo-Veikot on pelannut myös yhdeksän kautta (1939, 1943/44, 1945/46 - 47/48, 1948, 1959-60, 1963) Suomen toiseksi korkeimmalla sarjatasolla .

VPV on pelannut myös jääpalloa. Parhaimpana saavutuksena on yksi kausi  miesten pääsarjatasolla (tilanne kausi 2013/14 mukaan lukien). VPV sai yhden tasapelipisteen Jääpallon SM-sarjassa 1947.    

## Lähteet

## Aiheesta muualla
*Seuran kotisivut
Marduk

**Marduk** voi tarkoittaa seuraavia:

* Marduk, yksi Mesopotamian ja Babylonian jumalista
* Marduk, ruotsalainen black metal -yhtye
* Marduk, hypoteettisesta Nibiru-planeetasta joskus käytetty nimitys.
Kakkosen kausi 2006

Kakkonen on Suomen jalkapallon kolmanneksi korkein sarjataso. **Kaudella 2006** se pelattiin kolmessa lohkossa kaksinkertaisena sarjana. Sarjasta putosi kolme lohkojen viimeistä suoraan Kolmoseen ja lohkovoittajat nousivat Ykköseen.

## Lohkojako

* Lohko A: Gnistan, Huima, HyPS, JJK, Kings, FC Kontu, KuPS Akatemia, FC Kuusankoski, KäPa, LPS, MPS, Ponnistus, FCV, Warkaus JK

* Lohko B: EIF, FC Espoo, GrIFK, KaaPo, Masku, P-Iirot, PIF, PoPa, PS-44, SalPa, SoVo, TKT, TPV, VG-62 

* Lohko C: GBK, JBK, PS Kemi, FC Kiisto, FC Korsholm, Närpes Kraft, FC Lynx, OLS, OPS-jp, Sepsi-78, TP-Seinäjoki, TUS, Virkiä, FC YPA

## Lopulliset sijoitukset ja pistemäärät

## Parhaat maalintekijät

### Lohko A

**16 maalia**
*Andrei Širobokov Huima
**15 maalia**
*Niko Nakari FC Kuusankoski
**12 maalia**
*Veikko Honkanen LPS
*Niko Weckström MPS
*Eero Voipio KäPa
**11 maalia**
*Tommi Kari JJK
*Olli Kosonen Kings
**10 maalia**
*Juha Hämäläinen IF Gnistan
*Tomi Karlstedt FC Vaajakoski
*Jari Partanen KuPS Akatemia

### Lohko B

**21 maalia**
*Matti Heimo KaaPo
*Kalle Vasse FC Espoo
**15 maalia**
*Kenneth Pulkki EIF
*Matti Santahuhta PoPa
**13 maalia**
*Magnus Huldin PIF
*Antti Sumiala PoPa
**12 maalia**
*Calle Forsström EIF
*Fredrik Jakobsson EIF
**11 maalia**
*Toni Kuisma SalPa
*Jan Lomski SalPa
*Jukka Pausola TKT
**10 maalia**
*Panu Autio FC Espoo
*Juha Herne SalPa

### Lohko C

**18 maalia**
*Sergei Pantšenko TUS
**16 maalia**
*Kristoffer Ainasoja GBK
*Mikael Muurimäki TP-Seinäjoki
**15 maalia**
*Mikko Ylihärsilä TP-Seinäjoki
**14 maalia**
*Matti Lampi Kiisto
**13 maalia**
*Zoran Bogesic Närpes Kraft
*Matti Hiukka FC Lynx
**12 maalia**
*Björn-Erik Sundqvist JBK
**11 maalia**
*Mikko Annala GBK
*Tapio Heinonen PS Kemi
*Juha Korhonen FC YPA
*Petteri Palosaari OLS
**10 maalia**
*Juha Eteläaho PS Kemi
*Arto Hakala PS Kemi
*Ville Himanka PS Kemi
*Olli Luoma-Aho OPS-jp

## Veikkauspörssi

### Lohko A
*1. Olli Riikonen HyPS (26 pistettä)
*2. Niko Nakari FC Kuusankoski (21 pistettä)
*3. André de Cavalho Warkaus JK, Niko Saukkonen LPS (19 pistettä)

### Lohko B
*1. Rian de Souza Pallo-Iirot (29 pistettä)
*2. Jukka Pausola TKT, Kalle Vasse FC Espoo (24 pistettä)

### Lohko C
*1. Matti Lampi Kiisto (25 pistettä)
*2. Petteri Palosaari OLS, Tommy Torvikoski PS Kemi (24 pistettä)

## Suurimmat voitot
*Lohko A: Ponnistus – FC Kuusankoski 0–8
*Lohko B: EIF – SoVo 8–0
*Lohko C: Virkiä – TP-Seinäjoki 0–8

## Lähteet

*
Money (kappale)

**”Money”** on brittiläisen progressiivista rockia soittaneen Pink Floyd -yhtyeen vuonna 1973 julkaistun *[[The Dark Side of the Moon]]* -menestysalbumin kuudes kappale. Kappale julkaistiin myös samana vuonna singlenä. Kappaleen on kirjoittanut Roger Waters.

Kappale on yksi Pink Floydin ja myös *Dark Side of the Moon* -albumin tunnetuimmista kappaleista. Kappale kertoo lähinnä rahan ja markkinatalouden tuomasta ahneudesta.

Kappale nousi vuonna 1982 Yhdysvaltain Mainstream Rock -listan sijalle 37.

## Kokoonpano

* David Gilmour – laulu ja kitara
* Roger Waters – basso
* Richard Wright – kosketinsoittimet
* Nick Mason – rummut
* Dick Parry – saksofoni

## Lähteet

## Aiheesta muualla
* Pink Floyd - Money (Official Music Video) YouTubessa
Louis Rosier

**Louis Rosier** (5. marraskuuta 1905 Chapdes-Beaufort, Ranska – 29. lokakuuta 1956 Neuilly-sur-Seine, Ranska) oli ranskalainen kilpa-autoilija ja Formula 1 -kuljettaja. 

Rosier aloitti kilpa-ajajan uransa 1920–30-luvuilla ajamalla isänsä kuorma-autokeikkoja sekä samoihin aikoihin moottoripyörä- ja mäkiautokilpailuja perustaen myöhemmin oman autotallin, josta myi Renaultia ja Talbotteja. Toisen maailmansodan aikana hän toimi Ranskan vastarintaliikkeessä ja sodan jälkeen palasi kilpa-autoilun pariin voittaen Albin osakilpailun vuonna 1947. Vuosina 1949–52 hän oli voittamaton Ranskan mestari voittamalla kilpailun jokaisena vuonna.

Rosier osallistui kaiken kaikkiaan 38:een F1-sarjan osakilpailuun kausilla 1950–1956, joista saavutti saavutti 2 palkintosijoitusta vuoden 1950 Sveitsin GP:stä sekä Belgian GP:stä ja keräsi urallaan 18 MM-pistettä. Hän voitti sarjan ulkopuolisista kilpailuista Hollannin Grand Prix'n vuosina 1950–51. Tämän lisäksi hän voitti Le Mansin 24 tunnin ajon poikansa Jean-Louis Rosierin kanssa.

Rosier toimi myös perustamansa tallin Ecurie Rosierin päällikkönä, joka käytti autoissaan Talbotin, Ferrarin ja Maseratin autoja.

Rosier osallistui vuoden 1956 Coupe du Salonin -kilpailuun, missä sateisella kelillä hänen ajamansa Ferrari pyörähti ympäri avauskierroksella samassa mutkassa, jossa Alfa Romeon Grand Prix-ajan kuljettaja Antonio Ascari oli kuollut 31 vuotta aikaisemmin. Hän sai useita sisäisiä vammoja sekä iskuja päähän ja kuoli kolme viikkoa myöhemmin sairaalassa. Rosierin kunniaksi Clermont-Ferrandiin avattiin Charade -niminen kilparata, joka järjesti F1-osakilpailuja neljä kertaa vuosina 1965, 1969–70 sekä 1972. Rataa lyhennettiin vuonna 1988 ja se nimettiin Circuit Louis Rosieriksi.

## Tulokset Formula 1:n MM-sarjassa

## Lähteet
Satomi Ikezawa

**Satomi Ikezawa** (, s. 18. maaliskuuta 1962) on japanilainen mangaka. Hänen tunnetuimpia teoksiaan on vuosina 1997–2000 ilmestynyt *[[Guru guru pon-chan]]* sekä 2001–2004 ilmestynyt *Othello*. Vuonna 2000 hän sai Kodansha Manga -palkinnon shōjo-kategoriassa Guru Guru Pon-chanille.

## Lähteet

## Aiheesta muualla
* Viralliset kotisivut
*
Cassie

**Cassie** (oikealta nimeltään **Casandra Elizabeth Ventura**, s. 26. elokuuta 1986 New London, Connecticut) on yhdysvaltalainen R&B-laulaja, malli ja näyttelijä. Cassien isä on filippiiniläinen ja äiti meksikolainen.Hän on parhaiten tunnettu vuonna 2005 julkaistusta singlestään "Me & U", josta tuli suuri hitti vuonna 2006.

## Diskografia
### Albumit
* *Cassie* (2006)
* *RockaByeBaby* (2013)

### Singlet
* "Me & U" (2006)
* "Long Way 2 Go" (2006)
* "Is It You" (2007)
* "Official Girl" (mukana Lil Wayne) (2008)
* "Must Be Love" (mukana Diddy) (2009)
* "Let's Get Crazy" (mukana Akon) (2009)
* "King of Hearts" (2012)
* "The Boys" (mukana Nicki Minaj) (2012)
* "Love a Loser" (mukana G-Eazy) (2017)
* "Don't Play It Safe" (2017)

### Elokuvat
* *[[Step Up 2: The Streets]]* (2008) - Sophie Donovan
* "The Perfect Match" (2008) - Eva
* "Honey 3: Dare to Dance" (2016) - Melea Martin

## Aiheesta muualla
* Cassien virallinen sivusto
### Lähteet
Gōshō Aoyama

**Gōshō Aoyama** (, s. **Yoshimasa Aoyama** , 21. kesäkuuta 1963 Japani) on manga-artisti, jonka tunnetuimpiin sarjoihin kuuluu *[[Salapoliisi Conan]]*. Ayoaman ura alkoi, kun hän voitti vuonna 1986 uusien kykyjen kilpailun. Hänen ensimmäinen aikakauslehdessä julkaistu sarjansa oli *Chotto Mattete*, jota julkaistiin talvella 1987. Aoyama opiskeli arvostetussa Nihon-yliopistossa Tokiossa.

## Lähteet
Luigi Musso

**Luigi Musso** (28. heinäkuuta 1924 Rooma, Italia – 6. heinäkuuta 1958 Reims, Ranska) oli italialainen kilpa-autoilija.

Musso aloitti ajajauransa ajamalla urheiluautoja ennen kuin hän siirtyi Formula ykkösiin. Ensimmäisen F1-kilpailunsa Musso ajoi vuonna 1954 Maserati-autolla. Vuonna 1954 hän voitti Coppa Acerbo -kilpailun (ei F1 MM-sarjassa). Kauden 1955 lopulla hän siirtyi Ferrari-talliin. Ensimmäisen F1-voittonsa Musso ajoi Argentiinan Grand Prix'ssa 1956. Kausi kuitenkin päättyi hänen osaltansa Nürburgringillä sattuneen urheiluauto-onnettomuuden takia. Seuraavalla kaudella eli kaudella 1957 hän voitti Grand Prix de la Marnen. Vaikka kilpailu oli F1-kilpailu, ei sitä laskettu kuljettajien MM-pisteisiin mukaan. Tästä huolimatta Musso sijoittui kauden loppupisteissä kolmanneksi. Kaudella 1958 hän sijoittui kahdesti toiseksi kauden kolmessa ensimmäisessä kilpailussa, mutta kuoli Ranskan Grand Prix'ssa sattuneessa onnettomuudessa.

Formula 1 -uransa aikana Musso voitti yhden kilpailun, sijoittui palkintosijoille seitsemästi, ja keräsi 44 MM-pistettä.

## Kuolema

Luigi Musson Ferrari syöksyi tiukassa mutkassa ulos radalta Ranskan GP:n aikana. Musso sai vaikeita vammoja muun muassa päähänsä ja hänen molemmat jalkansa murtuivat hänen syöksyttyään ulos ympäri pyörivästä autostaan. Musso vietiin heti sairaalaan ja hänestä otettiin röntgenkuvia. Lääkärit päättivät suorittaa hänelle aivoleikkauksen, joka ei kuitenkaan häntä pelastanut. Hän oli kilpailussa toisena englantilaisen Mike Hawthornin jälkeen.

Hawthorn voitti kilpailun. Hänen Ferrarinsa saavutti yli 200 kilometrin keskituntinopeuden kuten kaksi seuraavaksikin sijoittunutta. Englantilainen Stirling Moss oli Vanwall-autollaan kilpailussa toisena ja saksalainen Wolfgang von Trips Ferrarillaan kolmantena. Kilpailun jälkeenkin Musso olisi ollut yhteispisteissä maailmanmestaruudesta kolmannella sijalla. Kilpailun jälkeen yhteispisteissä johtivat Moss ja Hawthorn, joilla molemmilla oli 23 pistettä. Mussolla oli 12 pistettä ja amerikkalaisella Harry Schellillä 11 pistettä.

## Formula 1 -tulokset
*Kursivointi* tarkoittaa nopeinta kierrosta.

## Lähteet
* Helsingin Sanomat 7.7.1958 (kuolema)
* Uusi Suomi 7.7.1958 (kuolema)

### Viitteet
Aavemaan aarre

**Aavemaan aarre** on Sanoma Magazines Finlandin kustantama Disneyn eläinmaailman ankkasarjoja käsittelevän *[[Ankantekijät]]*-sarjan viides teos. Teoksen kaikkien tarinoiden piirrokset ovat tunnetun ankkapiirtäjän William Van Hornin käsialaa. Kirja julkaistiin vuonna 2006.

## Tarinat
* **Aavemaan aarre**
** *The Hauntland Treasure*
** Julkaistu aiemmin Aku Ankka -lehdessä 12/1997

* **Elefanttipoikia**
** *Pachyderm up your Troubles*
** Julkaistu aiemmin Aku Ankka -lehdessä 44/1995

* **Unikeon päivä**
** *The Yawn Patrol*
** Ei julkaistu aiemmin Suomessa

* **Köyhän miehen peili**
** *The Pauper’s Glass*
** Julkaistu aiemmin Aku Ankka -lehdissä 6–8/1995

* **Perhe on pahin**
** *It’s All Relative*
** Ei julkaistu aiemmin Suomessa

* **Salaisuuksia**
** *Secrets*
** Ei julkaistu aiemmin Suomessa

* **Jäitä hattuun**
** *The Saphead Factor*
** Julkaistu aiemmin Aku Ankka -lehdessä 32/1997

* **Se talvinen tarina**
** *Caught in the Cold Rush*
** Julkaistu aiemmin Aku Ankka -lehdessä 6/1997

* **Kalajuttu**
** *A Dupe in the Deep*
** Julkaistu aiemmin Aku Ankka -lehdessä 1/1995

* **Musta kuu**
** *The Black Moon*
** Ei julkaistu aiemmin Suomessa

* **Yksin kotona**
** *Room and Bored*
** Julkaistu aiemmin Aku Ankka -lehdessä 38/1997

* **Kovaksikeitetty ankka**
** *Hard-boiled Duck*
** Julkaistu aiemmin Aku Ankka -lehdessä 19/2001

## Lähteet
Satomäki

**Satomäki** () on Vantaan Jokiniemen kaupunginosan itälaidalla, lähellä Keravanjokea sijaitseva kerrostaloalue. Sen rakentaminen aloitettiin jo 1950-luvulla yhtä aikaa Tikkurilan kanssa, ja Satomäki onkin yksi Vantaan vanhimmista kerrostalolähiöistä.

Satomäen asemakaavan on laatinut Antero Markelin, ja alkuvaiheen talot suunnittelivat Tauno Salo ja Maija Johansson. Suunnittelu on tyypillistä 1950-luvun lopun funktionalismia: mäen päälle nousi korkeita pistetaloja ja rinteille lamellitaloja. Alueen suojelua on harkittu. Satomäen kylkeen rakennettiin opiskelija-asuntoja 1970-luvulla ja 2000-luvulla ryhmä erityyppisiä pientaloja.

Satomäen asuinalue rajautuu idässä Keravanjokeen ja sen rantapeltoihin, etelässä Tikkurilantiehen, pohjoisessa Valkoisenlähteentiehen.  

Ennen alueella sijaitsi Furamo, se rakennettiin 1800-luvun lopulla. Aluetta kiersi kävelytie, ja itäreunassa oli tenniskenttä. Furamo purettiin 1950-luvun lopulla.  

## Lähteet
Ketoosit

**Ketoosi** on monosakkaridi, jossa on yksi ketoryhmä molekyyliä kohti. Kolmihiilisenä dihydroksiasetoni on yksinkertaisin ketoosi ja ainut, jolla ei ole optista aktiivisuutta. Ketoosien systemaattinen nimi muodostetaan liittämällä hiiliatomien lukumäärää kuvaavaan etuliitteeseen pääte -uloosi.

Muita ketooseja ovat esimerkiksi fruktoosi ja sorboosi.

## Katso myös
*Lehmän ketoosi

## Lähteet

## Aiheesta muualla
Nashik

**Nashik** () on kaupunki Maharashtran osavaltiossa Intiassa. Kaupungissa asui 1&nbsp;486&nbsp;053 ihmistä vuonna 2011.

Se sijaitsee osavaltion luoteisosassa 185 kilometriä Mumbaista koilliseenja 220 kilometriä Punesta. 

Nashik on Intian rypäleiden viljelyn keskus, ja tunnetaan myös ruusutarhoistaan. Nashik on yksi perinteisistä hindujen pyhistä kaupungeista, jossa on merkittäviä temppeleitä Godavari-joen varrella. 

## Lähteet

## Aiheesta muualla

*
Jamshedpur

**Jamshedpur** on kaupunki Jharkhandin osavaltiossa Intiassa. Kaupungissa asui vuoden 2011 väestönlaskennan mukaan 629&nbsp;659 asukasta ja sen metropolialueella 1&nbsp;337&nbsp;131 asukasta. Jamshedpurin perusti Intian teollistumisen johtohahmo Jamsetji Tata, Tata Steelin perustaja. Brittiläiset siirtomaaisännät nimesivät kaupungin hänen kunniakseen 1919. Alueella on merkittäviä malmi- ja mineraaliesiintymiä: rautaa, hiiltä, mangaania ja kalkkikiveä. Tata perusti sinne Intian ensimmäisen yksityisen terästehtaan, ja rakennutti yli neljäsataa työläisasuntoa, tiilitehtaan, sairaalan ja koulun.

## Lähteet

## Aiheesta muualla
Zachary Quinto

**Zachary John Quinto** (s. 2. kesäkuuta 1977 Pittsburgh, Pennsylvania) on yhdysvaltalainen näyttelijä.

## Ura
Katolisessa perheessä Pennsylvaniassa varttunut Quinto teki ensiesiintymisensä televisiossa lyhytikäiseksi jääneen sarjan *[[Muukalaiset (vuoden 2000 televisiosarja)|Muukalaiset]]* (*The Others*) toisessa jaksossa vuonna 2000. Samana vuonna hän toimi Monty Rodriguezin äänenä videopelissä *Code Blue*. Vuosina 2001 ja 2002 hän vieraili muun muassa sarjoissa *[[Enkelin kosketus]]* (*Touched by an Angel*), *[[C.S.I.]]* (*CSI: Crime Scene Investigation*) ja *[[Agentit]]* (*The Agency*) ja vuonna 2003 sarjoissa *[[Mullan alla]]* (*Six Feet Under*) ja *[[Siskoni on noita]]* (*Charmed*). Myöhempinä vuosina hän on esiintynyt myös muun muassa sarjojen *[[Joanin salaisuus]]* (*Joan of Arcadia*) ja *[[Yli synkän virran]]* (*Crossing Jordan*) yksittäisissä jaksoissa.  

Syksystä 2003 kevääseen 2004 Quinto esitti Adam Kaufmania FOXin toimintasarjan *[[24 (televisiosarja)|24]]* kolmannella tuotantokaudella ja hän uusi roolin vuonna 2006 julkaistussa videopelissä *[[24: The Game]]*. Vuonna 2006 hänellä oli rooli Sasanina VH1:n kymmenen jakson jälkeen lopetetussa tilannekomediasarjassa *[[So NoTORIous]]*, jonka pääroolia esitti Tori Spelling. Saman vuoden syksystä kevääseen 2010 hän esitti sarjamurhaaja Gabriel ”Sylar” Graytä NBC:n sarjassa *[[Heroes (televisiosarja)|Heroes]]*. Viimeksi mainittua on pidetty hänen läpimurtoroolinaan.

Heinäkuussa 2007 julkistettiin, että Quinto tulisi esittämään nuorta Spockia yhdennessätoista Star Trek -elokuvassa. Elokuva *[[Star Trek (elokuva)|Star Trek]]*, jonka ohjasi J. J. Abrams, sai ensi-iltansa vuonna 2009. Quinto on näytellyt myös elokuvan jatko-osissa *[[Star Trek Into Darkness]]* (2013) ja *[[Star Trek Beyond]]* (2016).

Vuonna 2011 Quinto esitti Chad Warwickia FX:n kauhusarjan *[[American Horror Story]]* ensimmäisellä tuotantokaudella ja vuonna 2012 psykiatri Oliver Thredsonia sarjan toisella tuotantokaudella. Hän oli roolistaan Thredsonina ehdolla Primetime Emmy -palkinnon saajaksi kategoriassa paras miessivuosa minisarjassa tai televisioelokuvassa.

Quinto on näytellyt myös teatterissa. Hän on esiintynyt muun muassa Signature Theatre Companyn versiossa näytelmästä *[[Angels in America (näytelmä)|Angels in America]]* vuonna 2010. Hänet palkittiin Louis Ironsonin roolista Theatre World Awardilla sekä Tina Awardilla.  

Quinto kävi Central Catholic High Schoolia vuoteen 1995 asti, minkä jälkeen hän alkoi opiskella näyttelemistä Carnegie Mellon -yliopistossa, josta hän valmistui vuonna 1999. Näyttelemisen lisäksi hän on toiminut myös tuottajana. Hän on ollut tuottamassa muun muassa 2000-vuosikymmenen lopun finanssikriisin alkuhetkistä kertovaa draamaelokuvaa *[[Margin Call (elokuva)|Margin Call]]*, joka sai ensi-iltansa vuonna 2011 ja jossa hän itsekin näytteli.

## Yksityiselämä
Quinto kertoi lokakuussa 2011 julkisesti olevansa homoseksuaali. Syyskuussa 2012 hänen kerrottiin seurustelevan näyttelijä Jonathan Groffin kanssa. Nykyään Quinto seurustelee malli Miles McMillanin kanssa.
 
## Lähteet

## Aiheesta muualla
* Zachary Quinton verkkosivut 
*
Jabalpur

**Jabalpur** (, ) on kaupunki Madhya Pradeshin osavaltiossa Intiassa. Kaupungissa asui vuoden 2001 väestönlaskennan mukaan 932&nbsp;484 ihmistä. Jabalpur sijaitsee hindujen pyhän Narmadajoen varressa, ja pyhiinvaeltajat käyvät peseytymässä joessa. Kaupungissa on suuri armeijan tukikohta. Transsendenttisen mietiskelyn kehittäjä Maharishi Mahesh Yogi syntyi Jabalpurissa.

## Katso myös
*Jabalpurin maanjäristys 1997

## Lähteet
Tulessa syntynyt

**Tulessa syntynyt** (*Firestarter*) on Stephen Kingin kirjaan *[[Tulisilmä]]* perustuva Mark L. Lesterin ohjaama kauhuelokuva vuodelta 1984. Elokuvan pääosassa näyttelevät nuori Drew Barrymore, David Keith, Martin Sheen ja George C. Scott.

Elokuva kertoo Charlie McGeestä, nuoresta tytöstä, jolla on pyrokineettisiä voimia. Charlien voimat juontuvat vanhempiensa osallistumisesta lääketestiin korkeakoulussa. Charlien isä on taitava mielenhallitsija ja äidillä on sekä telekineettisiä että telepaattisia voimia, mutta he ovat heikkoja tyttäreensä nähden. Charlie pystyy sytyttämään ajatuksen voimalla tulipaloja, eikä hän pysty hallitsemaan sitä itse.

Stephen King ei ollut tyytyväinen elokuvaan vaan kutsui sitä yhdeksi huonoimmista King-filmatisoinneista koskaan, syyttäen muun muassa elokuvan tuottajaa sen epäonnistumisesta. Elokuvalle tehtiin vuonna 2002 televisioelokuvana kuvattu jatko-osa *[[Tulessa syntynyt 2]]*. *Tulessa syntyneelle* oli vuoden 2010 paikkeilla suunnitteilla uusintaversio, joka tulisi löyhästi perustumaan Kingin alkuperäiseen teokseen.

## Näyttelijät

## Arvioita
*[[Video-opas|Video-oppaassa]]* vuodelta 1994 Bello Romano kutsuu elokuvaa viihdekauhuksi ja antaa sille kolme tähteä viidestä, mikä vastaa sanallista arviota ”hyvä”.

## Lähteet